7.
Vedtagelse af Kommuneplan 2025-36 
Tidl. politisk behandling
BY, 28.01.25, pkt. 7.
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage endelig stilling til ”Forslag til Kommuneplan 2025-36”, de 
indkomne høringssvar og den sammenfattende redegørelse til miljøvurdering af 
Kommuneplan 2025-36. 
Kommuneplanforslaget kan findes på linket her.
”Forslag til Kommuneplan 2025-36” er udarbejdet med afsæt i den gældende 
”Kommuneplan 2021-32”, ”Alex Dam og Bæredygtighedsstrategi 2040” samt de indkomne 
ideer og forslag, som var indkommet forud for planforslagets udarbejdelse. 
Kommuneplanforslaget har været fremlagt i offentlig høring i perioden 5. februar til 6. 
april 2025. Der er modtaget 59 høringssvar til kommuneplanforslaget, hvoraf de 10 er 
fra myndigheder og 49 høringssvar er indsendt af foreninger, organisationer, borgere 
og virksomheder. Alle høringssvarene er samlet i bilaget ”Indkomne høringssvar”.
Teknik og Miljø har gennemgået og vurderet de indkomne høringssvar og resultatet 
heraf fremgår af bilaget ”Vurdering af høringssvar”. I bilaget findes desuden en oversigt 
over de indkomne høringssvar, samt et skema med hvilket område og temaer de 
enkelte høringssvar berører. 
Energinet og Styrelsen for Grøn Arealomlægning og Vandmiljø (SGAV) har fremsendt 
høringssvar med mulighed for at gøre indsigelse mod kommuneplanlægningen efter 
planlovens § 29, stk. 1 (veto) på vegne af staten. Energinet og Naja Schultz har ikke fundet 
anledning til at gøre indsigelse mod kommuneplanforslaget under forudsætning af, at 
følgende ændringer og suppleringer indarbejdes i den endelige udgave af 
kommuneplanen:

Ny retningslinje til beskyttelse af Energinets jordkabler

Supplerende redegørelse for udpegning af sammenhængende landskaber i 
kommende planperioden

Supplerende redegørelse for opdatering af arealudpegningen med uønsket til 
solcelleanlæg i kommende planperioden

Præcisering af tekst i kommuneplanens miljøvurdering, så det tydeligere fremgår, 
at planen ikke har negativ påvirkning af internationale naturbeskyttelsesområder 
og internationalt beskyttede arter.
[adresse]: EMN-2025-00267
Dok-ID: 3907210
Sagsbehandler: hhje
Byrådet
24. juni 2025 19.00
Kommuneplanforslaget er miljøvurderet. Efter lov om miljøvurdering af planer og 
programmer skal en miljøvurdering følges af en sammenfattende redegørelse. Udkast 
til den sammenfattende redegørelse er vedlagt som bilag.
VURDERING
Teknik og Miljø har gennemgået og vurderet samtlige høringssvar. På baggrund af 
høringssvarene anbefales følgende ændringer i ”Kommuneplan 2025-36”:

Supplerende tekst Liva Sørensen til omfartsvej ved [adresse]

Udvidelse af landsbyafgrænsningen i [adresse]

Ændret adgangsvej for boligramme 7.BO.11 i Foldby-Norring

Nye tekniske rammer for Banedanmarks arbejdsarealer i Hadsten og Ulstrup

Supplerende tekst vedr. støj fra Banedanmarks arbejdsarealer i rammerne 
1.CE.2, 1.CE.6, 1.BO.3 og 1.BO.16 i Hadsten

Tidligere nævnte forudsatte ændringer fra Energinet og Naja Schultz. 
Udover de anbefalede indholdsmæssige ændringer vil der desuden blive foretaget 
forskellige redaktionelle ændringer i den endelige ”Kommuneplan 2025-36”. 
ØKONOMI
Der er ikke direkte økonomiske konsekvenser forbundet med den endelige vedtagelse 
af "Kommuneplan 2025-36”. Planens realisering, der langt overvejende vil ske gennem 
vedtagelse af opfølgende lokalplaner, vil imidlertid have en række kommunal-
økonomiske konsekvenser i form af bl.a. udgifter til jordkøb, planlægning, bygge-
modning af nye udstykningsområder og eventuelt kommunale byggerier.
INDDRAGELSE
Borgerinddragelse og kommunikation er sket efter reglerne i planloven. I offentligheds-
perioden er indkommet de ovenfor nævnte høringssvar.
Den foreslåede ændring i ”Kommuneplan 2025-36” med udvidelse af landsby-
afgrænsningen i [adresse] har været i supplerende høring af de umiddelbare naboer i 
perioden 25. april til 14. maj 2025. 
Teknik og Miljø vurderer, at ingen af de anbefalede ændringer er af et omfang, som 
kræver en fornyet offentlig høring med særskilt vedtagelse.
Efter Byrådets endelige vedtagelse af ”Kommuneplan 2025-36” og planens 
efterfølgende annoncering, kan planen påklages i fire uger for så vidt angår retlige 
spørgsmål.
INDSTILLING
Direktøren for Teknik og Miljø indstiller til Byrådet:
1.
At ”Forslag til Kommuneplan 2025-36” vedtages endeligt med ovennævnte 
anbefalede ændringer.
BESLUTNING
Plan- og Landdistriktsudvalget, 2. juni 2025:
Fraværende: Ingen
Indstilles godkendt.
Økonomiudvalget, 17. juni 2025:
Fraværende: Jytte Rasmussen, Bjarne Olsen
Indstilles godkendt.
Borgmestersekretariatet, 19. juni 2025:
Det bemærkes, at et rettidigt indsendt høringssvar ved en fejl ikke indgik i 
behandlingen af sagen i Plan- og Landdistriktsudvalget og Økonomiudvalget. 
Høringssvaret er vedlagt sagen som litra AY og indarbejdet i oversigten over 
modtagne høringssvar og i vurderingen af de indkomne høringssvar. 
Byrådet, 24. juni 2025:
Fraværende: Victoria Nørgaard, Jacob Gregersen
André Frederiksen anmodede byrådet om at få sin habilitet i sagen 
vurderet. Byrådet erklærede André Frederiksen inhabil i sagen. Jon Mathiesen 
Frode Bech deltog ikke i behandlingen af punktet.
Godkendt.
Bilag
1.
Modtagne høringssvar (D-[telefonnummer])
2.
Vurdering af høringssvar (D-[telefonnummer])
3.
Sammenfattende miljøredegørelse (3909826)
